
	Әкімшілік рәсімді жүзеге асыру жөніндегі нұсқаулық

	№
	«Жер учаскелерін резервке қою (резервтеу) туралы шешім қабылдау» 

	1
	Әкімшілік рәсімді жүзеге асыратын әкімшілік органның атауы, лауазымды тұлғаның Т.А.Ә.
	«Жамбыл облысы әкімдігінің жер қатынастары басқармасы» КММ-і

	2
	Өтінішті қабылдау және (немесе) әкімшілік актіні шығару жөніндегі ақпараттық жүйе
	«Е-Өтініш» ақпараттық жүйесі / «Құжатайналым» жүйесі/ кеңсе арқылы  Тараз қаласы, Желтоқсан №78 үй

	3
	Қарау нысаны
	Электрондық немесе қағаз түрінде

	4
	Әкімшілік органның жұмыс кестесі
	Дүйсенбі – Жұма, 09:00 – 18:30 (түскі үзіліс: 13:00 – 14:30). Демалыс күндері: сенбі, жексенбі және мереке күндері.

	5
	Әкімшілік рәсімді жүзеге асыруды реттейтін нормативтік құқықтық акт
	ҚР Жер кодексі (49-2-бап), «Жерлерді резервте қалдыру қағидаларын бекіту туралы» Қазақстан Республикасы Ұлттық экономика министрінің 2015 жылғы 28 ақпандағы № 178 бұйрығы 

	6
	Қаралуы қажет құжаттардың тізбесі
	1. Жерді резервке қою қажеттілігі туралы бастамашылық өтініш/ұсыныс (мемлекеттік органдардан);
2. Жер учаскесінің орналасқан жерін растайтын графикалық материалдар (кадастрлық жоспар, схема);
3. Резервтеу мақсаттарының негіздемесі (территориялық жоспарлау құжаттары, инфрақұрылым, елді мекенді дамыту, қорғаныс және мұқтаждық жобалары және елді мекендердің бас жоспарлары, автомобиль және темір жолдардың өту жобаларын (схемаларын), қоршаған ортаға әсерді бағалауды қамту саласын айқындау туралы қорытындылары, Қазақстан Республикасының Мемлекеттік жоспарлау жүйесінің құжаттары, жер қойнауын пайдалану үшін  құжаттар.

	7
	Қарау мерзімі
	Өтініш немесе бастама тіркелген күннен бастап 38 жұмыс күні

	8
	Мемлекеттік баж мөлшерлемесі
	Тегін (мемлекеттік баж немесе төлем көзделмеген).

	9
	Қарау тәртібі
	1.Жер учаскесі орналасқан жердегі тиісті жергілікті атқарушы органның сәулет және қала құрылысы саласындағы функцияларды жүзеге асыратын құрылымдық бөлімшесі елді мекендердің бас жоспарларының бекітілген схемалары, егжей-тегжейлі жоспарлау жобаларын әзірлеп, бекітілген бас жоспарға сәйкес резерте қалдырылатын жер учаскелері елді мекендердің шекараларында орналасқан жағдайда аудандарың, облыстық маңызы бар қалалардың жер қатынастары жөніндегі уәкілетті органдарына жолдайды-1 жұмыс күні
2. Жер қатынастары жөніндегі уәкілетті органдар хабарлама түскен күннен бастап екі жұмыс күні ішінде оның көшірмесін белгіленген тәртіпте жер-кадастры ақпаратын алу үшін Мемлекеттік корпорацияға жолдайды- 2 жұмыс күні
3. Мемлекеттік корпорация бес жұмыс күні ішінде жер қатынастары жөніндегі уәкілетті органға резервте қалдырылатын жер учаскелері бойынша мәліметтерді, сондай-ақ олардың орналасқан жерінің ахуалдық схемасын жылжымайтын мүліктің бірыңғай мемлекеттік кадастрының ақпараттық жүйесінен ұсынады-5 жұмыс күні
4. Жер қатынастары жөніндегі уәкілетті органдар жер-кадастры ақпаратын алған соң бес жұмыс күні ішінде өзінде бар және алынған мәліметтердің негізінде жерлердің резервте қалдырылуы туралы ұсыныс әзірлейді және оны хабарлама жолдаған мемлекеттік органдарға келісуге жолдайды-5 жұмыс күні
5.Мемлекеттік органдар жерлерді резервте қалдыру туралы ұсыныс түскен күннен бастап үш жұмыс күні ішінде жер қатынастары жөніндегі уәкілетті органдарға тиісті қорытындыны ұсынады-3 жұмыс күні
6.Мемлекеттік органдармен жерлерді резервте қалдыру туралы ұсыныс келісілген жағдайда, жер қатынастары жөніндегі уәкілетті органдар тиісті қорытынды түскен күннен соң үш жұмыс күні ішінде оны жергілікті атқарушы органға қарауға жолдайды-3 жұмыс күні
7.ЖАО жерді резервке қою туралы ұсынысты қарау үшін комиссия құрады
8.Жерлерді резервте қалдыру туралы ұсынысты комиссия ол түскен күннен бастап бес жұмыс күні ішінде қарайды -5 жұмыс күні.
 9.Комиссияның қорытындысы хаттамалық шешім нысанында екі данада рәсімделеді.
Комиссияның оң қорытындысы жағдайында, оның шығарылған мерзімінен бастап жеті жұмыс күні ішінде ЖАО жерлерді резервте қалдыру туралы шешім қабылдайды.
10.ЖАО жерді резервке қою туралы шешімінің көшірмесі ол қабылданған күннен бастап 7 (жеті) жұмыс күні ішінде мемлекеттік органдарға және Мемлекеттік корпорацияға оны 3 (үш) күні ішінде жылжымайтын мүліктің бірыңғай мемлекеттік кадастрының ақпараттық жүйесіне енгізу үшін жіберіледі-7 жұмыс күні

	10
	Қарау нәтижесі
	Жер учаскелерін резервке қою (резервтеу) туралы жергілікті атқарушы органның қаулысы немесе резервке қоюдан бас тарту туралы дәлелді жауап.

	11
	Қанағаттандыру үшін негіздер
	 Жер учаскесін мемлекеттік мұқтаждықтар, елді мекендерді дамыту, инженерлік-көліктік инфрақұрылым объектілерін салу, пайдалы қазбалар кенорындарын игеру немесе ерекше қорғалатын табиғи аумақтар үшін пайдалану қажеттілігі;

Бас жоспарларға, аумақтық қала құрылысы және жерде орналастыру құжаттамаларына сәйкестік.

	12
	Қараудан бас тарту үшін негіздер
	1. Ұсынылған материалдар мен негіздемелердің толық болмауы немесе заңнама талаптарына сәйкес келмеуі;

2. Жер учаскесінің бұрын жеке меншікке беріліп кетуі және оны алып қоюдың мүмкін еместігі;

3: Басқа бекітілген қала құрылысы немесе жер-кадастрлық құжаттарымен алшақтықтың болуы.

	13
	Салалық заңдардың және өзге де НҚА ерекшеліктерін ескере отырып, шағым жасау тәртібі
	Қабылданған әкімшілік актіге немесе әрекетке (әрекетсіздікке) шағым шешіммен танысқан күннен бастап 30 күн ішінде жоғары тұрған органға (Жамбыл облысының әкімдігі) немесе тікелей Әкімшілік сотқа (ӘСМС) беріледі.

	14
	Әкімшілік рәсім шеңберінде қолданылатын ӘРПК талаптары
	1. Тыңдау процедурасын сақтау (бас тарту немесе құқықты шектеу туралы шешім қабылданғанға дейін өтініш берушіге/мүдделі тарапқа өз ұстанымын білдіруге мүмкіндік беру);

2. Әкімшілік рәсімнің ашықтығы, негізділігі және пропорционалдылық қағидаттарын сақтау.

	15
	Сот практикасына байланысты ерекшеліктер
	Жерді резервке қою туралы шешім үшінші тараптардың (жер учаскелерінің иелері немесе пайдаланушылары) құқықтарын заңсыз шектемеуі тиіс. Тыңдау процедурасы өткізілмесе немесе резервтеу мақсаты заңмен негізделмесе, сот мұндай қаулыны заңсыз деп тануы мүмкін.

	16
	Қозғалған мәселенің ерекшеліктерін ескергендегі өзге де талаптар
	Жерді резервке қою туралы қаулы қабылданғаннан кейін массалық ақпарат құралдарында жариялануы тиіс және тиісті шектеулер жер кадастры мен жылжымайтын мүлік тіркеліміне енгізіледі.

